লৌহজং উপজেলা খামার মালিক ও উপজেলা আওয়ামী লীগের সাধারণ সম্পাদক রশীদ শিকদার জানান, খামারে ৩৫০টি গরু রয়েছে, ১৫০টি গরু কুরবানির উদ্দ্যেশে বিক্রি করা হবে। নিবিড় পরিচর্যার মাধ্যমে গরুগুলো খামারে পরিচর্যা করে মোটাতাজা করা হয়ে থাকে। ছোট থেকে বড় করে পরিবারের সদস্যের মতোই লালন পালন করা হয়ে থাকে। খামারে শুধু লাভের জন্য গরু লালন-পালন করা হয় না। জেলার খামারীরা নানাবিধ কারণে এখন মুখ ফিরিয়ে নিচ্ছেন। এজন্য গো-খাদ্যের দাম বৃদ্ধি এবং পৃষ্ঠপোষকতাকেই দায়ী করেছেন তিনি। এর মধ্যে ভারতীয় গরু এসে স্থানীয় খামার মালিকদের আরো বিপদে ফেলে দিয়েছে।